Ана Ахматова
Само сплетох ръце под воала…

Превод от руски: Иван Николов, 1974

chitanka.info

Само сплетох ръце под воала…

„А защо ти си бледна сега?“

— За това, че душата си дала,

упоих го с горчива тъга.

Ще забравя ли? Хлопна вратата

и уста изкриви като в сън…

Недопряла дори перилата,

аз изтичах след него навън.

И задъхана викнах му: „Вече

само в гроба глава ще сведа.“

Позасмя се спокойно и рече:

„Духа вятър, не стой на студа.“

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.